На основу одредби чл. 27. Ст. 5 и чл. 132. ст. 2. Закона о стечају („Сл.гласник РС“, бр.104/2009, 99/2011-др.Закон, 71/2012-Одлука УС и 83/2014, 113/2017, 44/2018 и 95/2018) и Националног стандарда бр.5 Правилника о утврђивању националних стандарда за управљање стечајном масом („Сл.гл. РС“ бр.62/2018) те Закључка Привредног суда Сомбор Посл.бр. Ст.203/2011 од 08.05.2025.год. стечајни управник стечајног дужника

**ЗРНОКООП ДОО производња млинских производа Кула – у стечају Кула ул. Маршала Тита бр. 276 МБ:08590559 ПИБ:100582065**

дана 15. Маја 2025.год.

**ОБЈАВЉУЈЕ**

**ПОЗИВ ЗА ДОСТАВЉАЊЕ ПОНУДА**

**ЗА ПРУЖАЊЕ УСЛУГА ПРОЦЕНЕ ИМОВИНЕ** **СТЕЧАЈНОГ ДУЖНИКА**

**ЗРНОКООП ДОО производња млинских производа Кула – у стечају Кула ул. Маршала Тита бр. 276 МБ:08590559 ПИБ:100582065**

Имовину стечајног дужника која је предмет процене *(Покретна имовинa)* чини

**МЛИНСКА ОПРЕМА ЗА КУКУРУЗНУ КРУПИЦУ капацитета 40 Т/24 час, са припадајућом електрокомандном опремом**

Произвођач опреме**: AGREX Via Balla 55/57, Villafranca Padovana 35010, Padova, Italy**

Предмет процене се налази у Кули, у ул. Маршала Тита бр.276 у Објекту бр. 6 габаритних димензија 40,00м х 15,60м.

**Стечајни дужник је власник означене опреме.**

Проценитељ ће:

\*извршити процену вредности имовине Млинске опреме за кукурузну крупицу капацитета 40 Т/24 час

\*саставити и доставити правно мишљење у вези правног статуса имовине која је предмет процене, на основу прибављане документације.

Све напред наведено проценитељ ће извршити у складу са одредбама Закона о проценитељима вредности непокретности, Закона о стечају, Националним стандардом бр.5. о начину и потупку уновчења имовине, Међународним рачуноводственим стандардима и осталим релевантним и применљивим прописима.

1. **Методе анализе**

Понуђач са којим се закључи Уговор, анализу ће извршити на основу одредби Закона о стечају и Националног стандарда број 5 о начину и поступку уновчења имовине стечајног дужника.

Неопходно је да се у анализи примене и све методе које су у складу са Међународним рачуноводственим стандардима, а које ће омогућити исказивање вредности имовине стечајног дужника односно на онај начин којим се остварује највећа могућа вредност намирења поверилаца.

1. **Рок за извршење посла**

Рок за извршење наведених послова: 15 дана од дана закључења уговора.

1. **Извештај о процени**

По завршетку посла, понуђач је дужан да припреми и достави детаљан извештај у електронској форми и 3 примерка у писаној форми, која ће морати да садржи следеће:

- Предмет процене

- Мишљење у вези правног статуса имовине која је предмет процене, на основу прибављене документације

- Дефиницију вредности

- Датум процене

- Опис метода коришћених у процени вредности

- Закључак о процењеној ликвидационој вредности имовине стечајног дужника

- Претпоставке и ограничавајуће услове

- Прилоге са исказаним вредностима по свакој ставци предмета процене

1. **Информације за понуђаче**

Заинтересовани понуђачи, односно овлашћени представници, своје понуде достављају на адресу: **ГОРАН СТАМЕНКОВИЋ 25255 КАРАВУКОВО ул. ЖАРКА ЗРЕЊАНИНА 55**

у затвореним ковертама са назнаком за стечајног дужника:

**ЗРНОКООП ДОО производња млинских производа Кула – у стечају**

Рок за доставу понуда истиче 10 дана од дана објављивања овог огласа на интернет страници АЛСУ.

Понуде које пристигну након истека овог рока, неће бити узете у разматрање.

Контакт телефон лица задуженог за додатне информације: Горан Стаменковић 064/2287-854

**Достављена Понуда мора да садржи**:

- Доказе о испуњености из тачке 5 овог позива

- Имена консултантског тима који ће радити процену са задужењима и референцама

- Рок у коме ће завршити процену

- Цену за пружену услугу искључиво у динарима са посебно исказаним ПДВ-ом

- Динамику плаћања уговорене процене.

Понуда мора да буде на српском језику, јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене.

Одлуку о избору најбољег понуђача, на основу накнадне анализе, донеће Одбор поверилаца стечајног дужника у складу са његовим законским овлашћењима у року од 8 дана достављања понуда, о чему ће бити обавештени сви понуђачи.

У случају да Одбор поверилаца не донесе одлуку у прописаном року, избор понуђача врши стечајни управник.

1. **Услови конкурисања**

Понуду за учествовање могу поднети сви понуђачи који испуњавају следеће услове:

- да је регистрован за обављање одговарајуће делатности код надлежног органа

*(уз понуду доставити доказ о овлашћењу за обављање послова односно обављање делатности процене вредности, лиценце предвиђеног проценитељског тима, решење из АПР, сертификате, уверења и другадокумента издата од надлежних органа );*

- Да у листи референци понуђач има извршене процене вредности имовине истог или сличног типа у односу на имовинску целину из овог позива *(уз понуду доставити референце досадашњег рада понуђача)*

- Да му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде,

- Да је измирио све доспеле порезе, доприносе и друге обавезе по основу јавних прихода,

- Да располаже неопходним финансијским и пословним капацитетом, одн. да у току 2024.год. није имао пословни губитак, као и да је током 2024.г. године био ликвидан.

- Да испуњава квалификациони услов, односно да располаже довољним кадровским и техничким капацитетом за вршење услуге из понуде,

Наручилац задржава право да ни једну понуду не прихвати.

Дана 15.05.2025.год.

Стечајни управник:

Доц.др Горан Стаменковић